Juliano (enperadorea)

Flavio Klaudio Juliano (; Konstantinopla, 331 edo 332 - Maranga, 363ko ekainaren 26a), Juliano II.a eta kristauek Juliano Apostata izengoitiz ezaguna, erromatar enperadorea izan zen 361etik hil zen arte. Historialari kristauek Apostata goitizena eman zioten erlijio hori arbuiatu (apostasia) eta helenismo neoplatonikoa hobetsi zuelako.

Bizitza 
Konstantino Handiaren iloba zen eta bizirik irten zen, Galo anaiarekin batean, bere familiari eginiko eraso batetik. Liburu artean igaro zuen gaztaroa eta, kristautasunari uko egin ondoren, neoplatonismoaren bidetik abiatu zen. Bere lehengusu Konstantzio II.ak deitu zion 355. urtean Galia meatxupean ezarri zuten germaniarren aurkako borrokara, eta Estrasburgon garaitu zituen (357).

Enperadore izendatu zuten bere soldaduek 360an eta erabateko enperadore egin zen Konstantzio II.a hil ondoren (361). Juliano enperadorearen eskutik etorri zen erlijio askatasuna eta erromatarren antzinako molde paganoak piztu ziren berriro inperioan. Persiarren aurkako guduan hil zen 363. urtean. Kristautasunaren aurkako tratatu bat idatzi zuen, Contra Galilaeos (grezieraz Κατὰ Γαλιλαίων, «Galilearren Aurka») izenburuaz.

Erreferentziak

Kanpo estekak 
 Contra Galilaeosen Ingelesezko itzulpena Wikisourcen: Against the Galileans. Wilmer Cave Wrightek itzulia, 1923an.

Istanbuldarrak
Erromatar enperadoreak
Antzinako Erromako filosofoak
Neoplatonikoak
Erromatar Inperioko kontsulak
Klaudiar leinua
IV. mendeko idazleak
Konstantinotar dinastia